CELEX: 62017CN0657
Language: lt
Date: 2017-11-24 00:00:00
Title: Byla C-657/17: 2017 m. lapkričio 24 d. Verwaltungsgerichtshof (Austrija) pateiktas prašymas priimti prejudicinį sprendimą byloje Hussein Mohamad Hussein

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/20
            
         2017 m. lapkričio 24 d.Verwaltungsgerichtshof (Austrija) pateiktas prašymas priimti prejudicinį sprendimą byloje Hussein Mohamad Hussein
   
   (Byla C-657/17)
   (2018/C 052/29)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichtshof
   
   
      Šalys pagrindinėje byloje
   
   
      Kasatorius: Hussein Mohamad Hussein
   
      Kita kasacinio proceso šalis: Bundesamt für Fremdenwesen und Asyl
   
   
      Prejudiciniai klausimai
   
   
            
               1.
            
            
               Ar Reglamento Nr. 1560/2003 (1) (Įgyvendinimo reglamentas) 5 straipsnio 2 dalyje numatyto termino atsakymui pateikti (prašymas persvarstyti sprendimą) praleidimas tuo atveju, jei prašoma valstybė narė pagal Reglamento Nr. 604/2013 (2) (reglamentas „Dublinas III“) 21 straipsnio 1 dalį per nustatytą terminą atmeta prašymą perimti savo žinion, lemia atsakomybės perėjimą prašančiajai valstybei narei, jeigu prašančioji valstybė narė iš pradžių per nustatytą terminą pateikė prašymą perimti savo žinion, kaip jis suprantamas pagal reglamento „Dublinas III“ 21 straipsnio 1 dalies pirmą pastraipą, ir remiantis (vėliau) nustatytomis aplinkybėmis prašoma valstybė narė laikoma atsakinga valstybe pagal reglamento „Dublinas III“ III skyriaus kriterijus?
            
         
            
               2.
            
            
               Ar prašoma valstybė narė, kuri yra atsakinga pagal reglamento „Dublinas III“ III skyriaus kriterijus, gali teisėtai patenkinti prašymą perimti savo žinion pagal reglamento „Dublinas III“ 21 straipsnio 1 dalį ir tada, kai yra pasibaigęs reglamento „Dublinas III“ 22 straipsnio 7 dalyje nustatytas atsakymo terminas, o prašoma valstybė narė prieš tai per nustatytą terminą jau buvo atmetusi prašymą perimti savo žinion?
            
         
      (1)  2003 m. rugsėjo 2 d. Tarybos reglamentas (EB) Nr. 1560/2003 nustatantis išsamias Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus, taikymo taisykles (OL L 222, 2003, p. 3; 2004 m. specialusis leidimas lietuvių k., 19 sk., 6 t., p. 200).
   
      (2)  2013 m. birželio 26 d. Europos Parlamento ir Tarybos reglamentas (ES) Nr. 604/2013, kuriuo išdėstomi valstybės narės, atsakingos už trečiosios šalies piliečio arba asmens be pilietybės vienoje iš valstybių narių pateikto tarptautinės apsaugos prašymo nagrinėjimą, nustatymo kriterijai ir mechanizmai (OL L 180, 2013, p. 31).